**D2310 Rotary: Mer om Club Visioning**

**Hva vil din Rotary-klubb oppnå i de neste tre årene? Har dere visjon, konsistens og kontinuitet i planlegging og gjennomføring?**

Gjennomføring av en Club Visioning-prosess vil gi svar på disse spørsmålene, og mange flere.

Club Visioning er langsiktig planlegging for Rotary-klubber. Målet er at de enkelte klubbene skal oppnå konsistens og kontinuitet fra år til år i sine programmer og aktiviteter.

Distriktet tilbyr øvede veiledere som kommer til klubben din og bistår medlemmene med å gjennomføre en prosess. Formålet er å etablere en felles forståelse for grunnlaget for klubbens eksistens, og hvilken retning klubben skal utvikle seg i.

Gjennom en 4-timers øvelse med Club Visioning, utvikler klubbens medlemmer og ledelse en «fremtidsdrøm» for klubben: ikke som den er i dag, men som den kan bli.

Klubben lager seg et bilde av hvordan den vil fungere som klubb, hvordan den vil opptre utad og hvordan den vil oppfattes av andre – tre år fram i tid.

Spesielt viktig er det å få utvikle en felles forståelse og forpliktelse mellom presidenten, Innkommende president (President Elect) og neste års innkommende president (President Nominee), så vel som resten av styret, i forhold til punktene som er listet opp nedenfor:

• Hva klubben står for i det samfunnet som den tjener

• Mål for medlemsstørrelsen for klubben om tre år

• Identifikasjon av hvilke kjennetegn klubben vil ha, innad og utad

• De tre høyest prioriterte målene – for å fokusere innsats i hver av de fem tjenesteområdene (avenyene)

• Anbefalinger om forbedringer i klubbens lederutvikling

Distriktet har Club Visioning fasilitatorer som skal bistå klubbene. Husk at Club Visioning ikke er et distrikts- eller RI-program - det er en prosess med andre erfarne rotarianere, noe som forenkler gjennomføring av en visjonsprosess for klubben din.

Les her for mer informasjon eller for å planlegge gjennomføring av en Club Visioning-prosess:

• Ofte stilte spørsmål

• Informasjonsark (forklarer forventninger og prosess)

• Visjonspresentasjon

Kontakt leder for Club Visioning i D2310 Svein Eystein Lindberg